text: [{"text_idx": "#000001", "text": "Fo\u0301lk vi\u00f0 h\u00f8gum BMI-tali\u00f0 hava meira lyndi til at gerast koronusju\u0301k enn onnur. Ta\u00f0 vi\u0301sur ein ny\u0301ggj kanning u\u0301r I\u0301srael"}, {"text_idx": "#000002", "text": "Granskarar a\u0301 Chaim Sheba Medical Center i\u0301 I\u0301srael eru i\u0301 ny\u0301ggjari gransking komin fram til ta ni\u00f0urst\u00f8\u00f0una, at ov feit fo\u0301lk hava meira lyndi til at bli\u0301va koronusmitta\u00f0 enn onnur."}, {"text_idx": "#000003", "text": "Granskararnir hava funni\u00f0 u\u0301tav, at fo\u0301lk vi\u00f0 einum BMI-tali\u00f0 millum 25 og 29,9 hava 22 prosent meira lyndi til at ver\u00f0a koronusmitta\u00f0 enn onnur. Fo\u0301lk vi\u00f0 einum BMI-tali\u00f0 millum 30 og 34,9 hava 27 prosent meira lyndi og tey vi\u00f0 einum BMI-tali\u00f0 yvir 40 h\u00f8vdu 86 prosent meira lyndi at bli\u0301va koronusmitta\u00f0."}, {"text_idx": "#000005", "text": "I\u0301 kanningini to\u0301ku granskararnir fyrst h\u00e6dd fyri aldri, kyn og medisinsku s\u00f8guni hja\u0301 fo\u0301lki, a\u0301\u00f0renn sambandi\u00f0 millum BMI og li\u0301kindini fyri at ver\u00f0a smitta\u00f0 vi\u00f0 koronavirusinum vo\u0301ru grei\u00f0. I\u0301 u\u0301rslitunum av kanningini s\u00f8gdu granskararnir, at ta\u0301 BMI-tali\u00f0 er yvir ta\u00f0, sum ver\u00f0ur rokna\u00f0 sum vanligt, \u00f8kjast m\u00f8guleikarnir fyri at ver\u00f0a koronusmitta\u00f0."}, {"text_idx": "#000006", "text": "Kanningin er grunda\u00f0 a\u0301 royndir fra\u0301 26.030 fo\u0301lkum, sum vo\u0301r\u00f0u gj\u00f8rdar i\u0301 ti\u0301\u00f0arskei\u00f0num millum 16. mars og 31. desember 2020. Av hesum 26.030 gj\u00f8rdust 1.178 koronusju\u0301k i\u0301 sama ti\u0301\u00f0arskei\u00f0i\u00f0."}]